సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్చ్.. మన బంతి తిరగలేదు
స్పిన్‌కి సహకరిస్తున్న పిచ్‌పై మన స్పిన్నర్లు అశ్విన్, జడేజాలు ఆదివారం కంగారూలను తేలిగ్గా పడగొడతారనుకుంటే
TNN | Updated:
Mar 5, 2017, 05:51PM IST
భారత్, ఆస్ట్రేలియా మధ్య జరుగుతున్న బెంగళూరు టెస్టులో అందరి అంచనాలు తప్పుతున్నాయి. తొలిరోజు భారత్ భారీ స్కోరు చేస్తుందనుకుంటే 189 పరుగులకే కుప్పకూలిపోయింది. స్పిన్&zwnj;కి సహకరిస్తున్న పిచ్&zwnj;పై మన స్పిన్నర్లు అశ్విన్, జడేజాలు ఆదివారం కంగారూలను తేలిగ్గా పడగొడతారనుకుంటే ఆరు వికెట్లతో సరిపెట్టుకోవాల్సి వచ్చింది. దీంతో ఆస్ట్రేలియా 237/6తో రెండో రోజు ఆటను గౌరవప్రదంగా ముగించింది. క్రీజులో మాథ్యూ వెడ్ (25), మిచెల్ స్టార్క్ (14) ఉన్నారు. ఇప్పటికే 48 పరుగుల తొలి ఇన్నింగ్స్ ఆధిక్యంలో ఉన్న ఆస్ట్రేలియాను సోమవారం ఎంత తొందరగా ఆలౌట్ చేస్తారనే దానిపైనే మ్యాచ్ ఫలితం ఆధారపడి ఉంది. శనివారం ఆసీస్ స్పిన్నర్ లియాన్ ఒక్కడే ఎనిమిది వికెట్లు పడగొట్టగా.. ఈ రోజు భారత్ ఇద్దరు స్పిన్నర్ల కలిసి పడగొట్టింది నాలుగు వికెట్లే.
ఓవర్&zwnj;నైట్ స్కోరు 40/0తో ఆదివారం తొలి ఇన్నింగ్స్ ఆరంభించిన ఆస్ట్రేలియా జట్టుకు తొలి సెషన్&zwnj;లోనే గట్టి ఎదురుదెబ్బ తగిలింది. ఓపెనర్ డేవిడ్ వార్నర్ (33) భారత స్పిన్నర్ అశ్విన్ విసిరిన బంతిని అంచనా వేయడంలో తడబడి క్లీన్ బౌల్డయ్యాడు. అనంతరం వచ్చిన కెప్టెన్ స్టీవ్ స్మిత్ (8: 52 బంతుల్లో)తో కలిసి మరో ఓపెనర్ రేన్&zwnj;షా (60) ఇన్నింగ్స్ చక్కదిద్దే ప్రయత్నం చేశాడు. కానీ.. రక్షణాత్మకంగా ఆడిన స్మిత్ జట్టు స్కోరు 82 వద్ద జడేజా బౌలింగ్&zwnj;లో ఔటయ్యాడు. ఈ దశలో రేన్&zwnj;షాతో కలిసి షాన్ మార్ష్ (66) మూడో వికెట్&zwnj;కి 52 పరుగుల భాగస్వామ్యం నెలకొల్పి ఆసీస్&zwnj;ని పోటీలోకి తెచ్చాడు. చివరికి ఈ జోడీని అద్భుతమైన బంతితో జడేజా.. రేన్&zwnj;షాను ఔట్ చేయడం ద్వారా విడదీయగా.. హాండ్స్ కబ్ (10) కూడా తక్కువ స్కోరుకే పెవిలియన్ చేరిపోయాడు.